[Video’s] Nog ’n ‘Game of Thrones’-lokprent uitgereikLena Headey as Cersei Lannister. Foto: HBO via AP) Die sewende reeks van Game of Thrones is van volgende maand af te sien en sal slegs uit sewe episodes bestaan en nie 10 soos met die vorige reekse nie. Aanhangers gaan egter nog ’n hele ruk moet wag om te weet hoe Game of Thrones gaan eindig, aangesien die laaste reeks eers in 2018 of selfs 2019 verwag word. M-Net het vroeër bevestig die sewende reeks sal Maandag 17 Julie op M-Net (DStv-kanaal 101) om 03:00 begin, met die spitstyduitsending om 21:30. Game of Thrones is gegrond op die gewilde boekereeks A Song of Ice and Fire deur George RR Martin en is al met talle Emmy- en Golden Globe-toekennings bekroon. Hieronder volg die twee lokprente wat HBO van seisoen sewe bekend gestel het: